楊丞琳疑為男人同閨蜜擘面 許瑋甯回應贏盡掌聲
2024年05月29日 00:01
東網電視
更多新聞短片
台灣女星楊丞琳與許瑋甯原是圈中閨蜜，同為華岡藝校同班同學嘅佢哋，更同已故藝人黃鴻升（小鬼）組成「華岡五人幫」，然而上月就有眼尖網友發現，楊丞琳嘅社交網唯獨冇追蹤許瑋甯，引嚟唔少網友揣測因為許瑋甯同楊丞琳舊愛邱澤結婚嘅關係導致閨蜜情變，對此日前出席公開活動嘅許瑋甯，亦被問及如今同楊丞琳嘅關係，對此許瑋甯則回應道：「覺得我們私底下朋友的事情，也不需要跟大家報備，也沒必要搬到枱面上說。」
至於楊丞琳喺內地真人騷《歌手2024》嘅表現負評連連，甚至因走音、忘詞慘遭淘汰一事，許瑋甯則表示楊丞琳係一位好努力嘅演員、歌手，希望大家可以多啲關注佢背後付出嘅努力部分：「我相信她會找到平衡的方向，所以大家一起努力。」